আইসিসি-র বর্ষসেরা টেস্ট একাদশে ভারতের তিন

ওয়েব ডেস্ক: ২০২৪ সালে সাদা বলের ক্রিকেটে বিশ্বকাপ এলেও লাল বলে বেশ খারাপ গিয়েছে ভারতের। তা সত্ত্বেও আইসিসি-র বর্ষসেরা টেস্ট একাদশে (ICC Test Team of the Year) জায়গা পেলেন টিম ইন্ডিয়ার তিন সদস্য। জসপ্রীত বুমরা (Jasprit Bumrah) থাকবেন তা তো জানা কথাই। এছাড়াও আছেন ওপেনার যশস্বী জয়সওয়াল (Yashasvi Jaiswal) এবং অলরাউন্ডার রবীন্দ্র জাদেজা (Ravindra Jadeja)।

শুক্রবার ২০২৩-এর সেরা টেস্ট একাদশ প্রকাশ করল আইসিসি (ICC)। দলে সবথেকে বেশি খেলোয়াড় ইংল্যান্ডের। বাজবল ব্র্যান্ড থেকে রয়েছেন বেন ডাকেট, জো রুট, হ্যারি ব্রুক এবং জেমি স্মিথ (উইকেটকিপার)। নিউজিল্যান্ড থেকে আছেন দু’জন— কেন উইলিয়ামসন এবং ম্যাট হেনরি। অস্ট্রেলিয়া এবং শ্রীলঙ্কার একজন করে সদস্য আছেন— প্যাট কামিন্স (Pat Cummins) এবং কামিন্দু মেন্ডিস। বর্ষসেরা একাদশের অধিনায়ক করা হয়েছে কামিন্সকেই।

আরও পড়ুন: ১ বিলিয়ন ইউরো! আয়ের ক্ষেত্রেও রেকর্ড করল রিয়াল মাদ্রিদ

ইংল্যান্ডের বিরুদ্ধে সিরিজ জিতলেও নিউজিল্যান্ডের কাছে ঘরের হোয়াইটওয়াশ হয়েছিল রোহিত শর্মার (Rohit Sharma) ভারত। এরপর অস্ট্রেলিয়ায় গিয়ে পার্থ টেস্ট জয়। কিন্তু তারপরে ইনিংসে হার হয় অ্যাডিলেডে। ব্রিসবেন টেস্ট বৃষ্টির কারণে ড্র হয়ে যায়, যেটায় অস্ট্রেলিয়া অনেক এগিয়ে ছিল। এরপর হারতে হয় মেলবোর্নের বক্সিং ডে টেস্টেও। সিডনি টেস্ট খেলা হয়েছিল নতুন বছরে তাই তা হিসেবের মধ্যে আসছে না।

আইসিসির ২০২৪-এর সেরা একাদশ: যশস্বী জয়সওয়াল, বেন ডাকেট, কেন উইলিয়ামসন, জো রুট, হ্যারি ব্রুক, কামিন্দু মেন্ডিস, জেমি স্মিথ, রবীন্দ্র জাদেজা, প্যাট কামিন্স, ম্যাট হেনরি, জসপ্রীত বুমরা।